कोटा। उम्र 112 साल, लेकिन आवाज में आज भी वही तुर्शी। चश्मा लगा है, लेकिन सुई में धागा पिरो लेती हैं। मौसम कैसा भी हो, लेकिन तड़के 5 बजे उठकर नहाना और चूल्हे पर पका हुआ भोजन करना। पानी पीते समय कोई छींक दे तो उस गिलास का पानी नहीं पीना।
स्टेशन क्षेत्र में केंद्रीय विद्यालय के पास रहने वाली सूरजा बाई प्रजापति जीवन के 112 बसंत देखने के बावजूद आज भी अपनी दिनचर्या और खानपान के आधार पर उत्साह से लबरेज हैं। तीन बेटे, दो बेटियों, पोते, प्रपौत्र और नाती-नातिनों के भरे पूरे परिवार के बीच वे 31 दिसंबर 2013 को अपना 113 वां जन्मदिन मनाएंगी।
बेटे रामचंद्र प्रजापति बताते हैं कि हर साल अपनी मां का जन्मदिन धूमधाम से मनाते हैं। राजाओं के राज और अंग्रेजों के खिलाफ आजादी की लड़ाई का जिक्र उनकी जुबान पर है। महात्मा गांधी के बारे में कहती हैं कि ‘उस्यो भलो मनख अब कहां जनम लेगो’। देश आजाद होने के बाद जितने भी चुनाव हुए उनमें अपना वोट जरूर डाला है।
नहीं खाती गैस चूल्हे पर पका खाना
लंबी उम्र जीने का क्या राज है, इस सवाल पर वह कहती है कि ‘घर मं गैस को चूल्हो छ पण म्हुं तो आपणा चूल्हा पर ही पक्यो खाउं छूं।’ घर में सूरजा बाई के लिए परंपरागत चूल्हा है, जिस पर उनके लिए भोजन बनता है। मिट्टी के तवे (पोवणी) पर अलग से रोटियां सिकती हैं तथा मिट्टी की हांडी में सब्जी बनती है। ‘राबड़ी’ उनकी पसंदीदा डिश है।
हरी सब्जियां सेहत का राज
सुबह 4 से 5 बजे के बीच उठकर नहाना। गंदगी बर्दाश्त नहीं। बच्चों को झूठा नहीं खाने देना। बड़े भी बच्चों को अपना झूठा नहीं खिला सकते।
जिस गिलास या लोटे से किसी ने मुंह लगाए बिना भी उंचे से पानी पी लिया हो तो उससे पानी नहीं पीना।
हरी सब्जियां, मैथी, पालक, सूखी मैथी, चने, बाथली और डांडीचूलाई की सब्जियां खाना। फलों में अंगूर, नारंगी और खरबूजे का सेवन।
सर्दी के मौसम में रोजाना मैथी दाने का एक लड्डू जरूर खाना।
आज तक कभी भी ज्यादा दिन तक बीमार नहीं रहीं। खांसी जुकाम और बुखार पर घर में ही पुराने नुस्खों का प्रयोग करना।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva